# אמיר קרטס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אמיר קרטס הוא זמר, נגן וכותב שירים ישראלי.

## [עריכה] ביוגרפיה

בשנת 1991 הקים קרטס את להקת רעש יחד עם עודד פרח ורע מוכיח. ללהקה הצטרף ג'וני שועלי. בשנת 1994 הוציאה הלהקה את אלבום הבכורה "רעש רק רעש. ק.". את מרבית השירים בו כתב ושר קרטס, אך השירים שהתפרסמו היו בעיקר אלה שנכתבו על-ידי שועלי, במיוחד "לעתים". עם זאת, ההשמעות הרבות של "לעיתים" לא סייעו להצלחת האלבום, ונמכרו ממנו כ-5000 עותקים בלבד אך הוא זכה לשבחים רבים מהמבקרים ונחשב לאחד האלבומים הטובים ברוק העברי.

ב-1995 השתתף בנגינה, יחד עם כל חברי להקת רעש באלבום "האלף ואחד", אלבום היחיד הראשון של שועלי. ב-1996 יצא האלבום השני של רעש, "תמימות", שנכתב והושר כמעט כולו על-ידי קרטס. גם האלבום הזה זכה לביקורות טובות אבל מכירות מועטות ביותר. באותה שנה השתתף בנגינה באלבומה של יעל לוי "שוך הסערה".

באמצע שנות התשעים קרטס עזב את תל אביב, ועבר למושב עזוז שעל גבול מצרים. בעזוז המשיך קרטס את העיסוק במוזיקה, כשהקים אולפן הקלטות, "עזוזה ספייס זלמה", והחל לתת שיעורים.

רעש וקרטס הופיעו מעט מאוד עד 2002, אך ב-1998 ניגנו כל חברי הלהקה באלבום הבכורה של זמר הרוק החסידי החוזר-בתשובה עדי רן.

בשנת 2000 יצא האלבום השלישי של רעש, "אני זה לא אתה". על אף שהאלבום נשמע כמו יצירה של להקה מגובשת ושוויונית, שבה ניתנה הזדמנות לכל החברים לנגן את יצירותיהם, הלהקה התפרקה עוד לפני יציאתו למדפים.

בשנת 2002 חזרו רעש לבמה בהופעה החגיגית לציון שלוש-עשרה שנים ("בר מצווה") לחברת התקליטים נענע דיסק, אך הדבר לא הוביל לאיחוד הלהקה או הקלטת אלבומים חדשים תחת השם "רעש".

אלבום היחיד הראשון של קרטס, "ים צהוב", יצא בשנת 2003. העבודה על האלבום החלה כבר ב-1997, כשקרטס כותב את כל השירים. בהקלטות השתתפו מוזיקאים רבים, חלקם חבריו מתל אביב כמו ג'וני שועלי ואסף אמדורסקי, וחלקם תלמידיו לשעבר, מוסיקאים צעירים מן הנגב. "אופנה זה לא דבר ששייך לחיים שלי ולמוסיקה שאני מייצר", הסביר קרטס בקומוניקט לאלבום, שהוגדר כאלבום מסע לחיפוש אחר מקורות השראה. באלבום, שהפיק ניצן זעירא, השתתפה גם אישתו של קרטס, דינה, בשיר "החיים המתוקים", הומאז' לפדריקו פליני וויליאם שייקספיר.

## [עריכה] דיסקוגרפיה

- ים צהוב (2003)

## [עריכה] קישורים חיצוניים

- אמיר קרטס, באתר MOOMA
- אמיר קרטס דף יוצר בבמה חדשה

מקור: http://he.wikipedia.org../../../%D7%90/%D7%9E/%D7%99/%D7%90%D7%9E%D7%99%D7%A8_%D7%A7%D7%A8%D7%98%D7%A1.html

קטגוריות: זמרים לפי שפה: עברית | זמרים ישראלים | מוזיקאים ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש